商品說明條例

《商品說明條例》係香港法例第362章，主要規管營商手法，禁止營商過程入面作出虛假嘅商品說明，同埋虛假、具誤導性或者唔完整嘅資料同錯誤陳述，去保障消費者。而家條例嘅基礎係喺2012年訂立，取代咗1981年訂立嘅條例。

條例本嚟只係規管就貨品作出虛假商品說明，2012年修訂嘅條例就加入咗對不良營商手法嘅規管，包括：
就服務作出虛假商品說明
誤導性遺漏
具威嚇性嘅營業行為
餌誘式廣告宣傳
先誘後轉銷售行為
不當噉接受付款

當有人賣嘅嘢貨不對辦，就已經觸犯咗《商品說明條例》。例如有個案例，食品批發商將「鯰魚魚塊」當成「龍脷魚塊」賣畀食肆，而食肆又將呢批魚塊當成「石斑魚塊」賣畀食客，結果食品批發商同食肆都一樣違反《商品說明條例》。

香港法例第362章《商品說明條例》全文

香港法例